Sayektinipun kula ugi badhé miwiti thread punika :-) Menawi mboten lepat, prekawis menika ugi sampun naté dipunrembug. Sedaya tembung menika leres. Tembung dhaftar ugi sampun wonten ing bausastranipun Rob van Albada-Pigeaud (2007, Jawi-Walanda). Ing bausastra Pigeaud (1938) malah tembung daptar ingkang kacathet. Bausastra Jawi-Walandi Pigeaud menika ingkang dados dhasar bausastra Poerwadarminta. Nanging menawi takèn kula, ingkang nJawani inggih pratélan. Tembung lis ugi saé, nanging lis tegesipun ugi bingkai. Ing bausastra Gericke-Roorda (1875, Jawi-Walanda), wontenipun namung pratélan. Tembung menika adhedhasar tembung 'téla'.